2007-ben is a BMW Saubernél folytatta pályafutását. Legjobb helyezése a 4. hely volt: Spanyolországban, Franciaországban és Angliában is ebben a pozícióban végzett. Kanadában súlyos balesetet szenvedett, a teljesen összetört autóból azonban szinte sértetlenül emelték ki. Ennek ellenére a következő futamot Amerikában kihagyta. Helyette a mindössze 20 éves Sebastian Vettel versenyzett, és nyolcadikként egy pontot szerzett. Az évadot Kubica 39 ponttal zárta, és 6. lett a világbajnoki pontversenyben.